cyanic-selkie/wikianc huggingface dataset:
Μητριαρχία
Στη φεμινιστική σκέψη
Ενώ η μητριαρχία ως επί το πλείστον δεν χρησιμοποιείται για την ανθρωπολογική περιγραφή των υπαρχουσών κοινωνιών, παραμένει επίκαιρη ως έννοια στον φεμινισμό. μικρογραφία| [[Ελίζαμπεθ Κάντι Στάντον]] Στον φεμινιστικό λόγο του πρώτου κύματος, είτε η Elizabeth Cady Stanton είτε η Margaret Fuller (δεν είναι σαφές ποια ήταν η πρώτη) εισήγαγαν την έννοια της μητριαρχίας και στη συζήτηση εντάχθηκε η Matilda Joslyn Gage. Η Victoria Woodhull, το 1871, ζήτησε από τους άνδρες να ανοίξουν την κυβέρνηση των ΗΠΑ στις γυναίκες, διαφορετικά ένα νέο σύνταγμα και κυβέρνηση θα σχηματιζόταν σε ένα χρόνο. και, βάσει της ισότητας, έθεσε υποψηφιότητα για να εκλεγεί πρόεδρος το 1872. Η Charlotte Perkins Gilman, το 1911 και το 1914, επιχειρηματολόγησε για «έναν κόσμο με επίκεντρο τη γυναίκα, ή καλύτερα με επίκεντρο τη μητέρα» και περιέγραψε τη «κυβέρνηση από γυναίκες». Υποστήριξε ότι μια κυβέρνηση υπό την ηγεσία ενός φύλου πρέπει να επικουρείται από το άλλο, και τα δύο φύλα είναι «χρήσιμα … και θα έπρεπε στις κυβερνήσεις μας να χρησιμοποιούνται εξίσου», επειδή οι άνδρες και οι γυναίκες έχουν διαφορετικές ιδιότητες.
Στη φεμινιστική λογοτεχνία, η μητριαρχία και η πατριαρχία δεν νοούνται ως απλοί καθρέφτες η μία της άλλης. Ενώ η μητριαρχία μερικές φορές σημαίνει «η πολιτική εξουσία των γυναικών», αυτή η έννοια συχνά απορρίπτεται, με το σκεπτικό ότι η μητριαρχία δεν μιμείται την πατριαρχία. Η πατριαρχία θεωρείται ότι αφορά την εξουσία επί των άλλων, ενώ η μητριαρχία θεωρείται ότι αφορά την εξουσία εκ των έσω, η Starhawk έχει γράψει σχετικά με αυτή τη διάκριση και η Adler υποστήριξε ότι η μητριαρχική εξουσία δεν είναι κτητική και ελεγκτική, αλλά είναι αρμονική με τη φύση.
Οι φεμινιστικές ουτοπίες είναι μια μορφή υπεράσπισης. Σύμφωνα με την Tineke Willemsen, «μια φεμινιστική ουτοπία θα ήταν η περιγραφή ενός τόπου όπου τουλάχιστον οι γυναίκες θα ήθελαν να ζήσουν» Ο Willemsen συνεχίζει, μεταξύ των διάφορων «τύπων φεμινιστικών ουτοπιών[,] … ένας προέρχεται από φεμινίστριες που τονίζουν τις διαφορές μεταξύ γυναικών και ανδρών. Τείνουν να διαμορφώνουν τον ιδανικό κόσμο τους με όρους μιας κοινωνίας όπου οι θέσεις των γυναικών είναι καλύτερες από τις θέσεις των ανδρών. Υπάρχουν διάφορες μορφές μητριαρχίας, ή ακόμα και μια ουτοπία που μοιάζει με τον ελληνικό μύθο των Αμαζόνων. . . . Έχουν αναπτυχθεί ελάχιστες σύγχρονες ουτοπίες στις οποίες οι γυναίκες να έχουν απόλυτη εξουσία.»
Στα ζώα
μικρογραφία| Η κοινωνική δομή των [[Ευρωπαϊκός βίσονας|ευρωπαïκών βισόνων έχει περιγραφεί ως μητριαρχική. ]] Η μητριαρχία μπορεί επίσης να αναφέρεται σε μη ανθρώπινα ζωικά είδη στα οποία τα θηλυκά κατέχουν ιεραρχικές θέσεις και μεγαλύτερο κύρος, όπως μεταξύ των  ύαινων των στικτών, των ελεφάντων, των λεμούριων, των γυμνών τυφλοπόντικων, και των μπονόμπο.
Παραπομπές
Κατηγορία:Μορφές διακυβέρνησης Κατηγορία:Κοινωνική ανθρωπολογία Κατηγορία:Φεμινισμός και κοινωνία Κατηγορία:Βιολογία του φύλου Κατηγορία:Φεμινιστική θεωρία
Κατάλογος Κυβερνητών της Καλιφόρνια
Ο Κυβερνήτης της Καλιφόρνια είναι ο αρχηγός της εκτελεστικής εξουσίας της Καλιφόρνια και ο αρχιστράτηγος των στρατιωτικών δυνάμεων της πολιτείας. Ο κυβερνήτης έχει το καθήκον να επιβάλλει τους νόμους της πολιτείας και την εξουσία να εγκρίνει ή να θέτει βέτο σε νομοσχέδια που περνούν από το Νομοθετικό Σώμα της Καλιφόρνια, να συγκαλεί το νομοθετικό σώμα, και να απονέμει χάρη, εκτός από περιπτώσεις παραπομπής πολιτικών.
Έχουν υπάρξει επίσημα 39 κυβερνήτες της Καλιφόρνια· πολλοί εξ αυτών δεν ήταν μόνο διάσημοι στην πολιτική. Ο Λέλαντ Στάνφορντ ίδρυσε το Πανεπιστήμιο Στάνφορντ το 1891 ενώ Ερλ Γουόρεν διετέλεσε αργότερα υπουργός δικαιοσύνης της χώρας. Γνωστοί ηθοποιοί υπήρξαν οι Ρόναλντ Ρήγκαν, μετέπειτα πρόεδρος των ΗΠΑ, και Άρνολντ Σβαρτσενέγκερ. Ο Γκρέι Ντέιβις ήταν ο πρώτος κυβερνήτης στην ιστορία της Καλιφόρνια, και δεύτερος στην ιστορία των ΗΠΑ που καθαιρέθηκε από τους κατοίκους. Η μικρότερη θητεία ήταν εκείνη του Μίλτον Λάθαμ που κράτησε πέντε ημέρες. Η μεγαλύτερη περίοδος κυβέρνησης είναι εκείνη του τωρινού κυβερνήτη Τζέρι Μπράουν ο οποίος είχε εκλεχθεί την περίοδο 1975 - 1983 και επανεξελέγη το 2011. Είναι εγγονός του πρώην κυβερνήτη Πατ Μπράουν που κυβέρνησε την περίοδο 1959 - 1967.
Κατάλογος κυβερνητών
Η Καλιφόρνια έγινε δεκτή στην Ένωση μετά τον Αμερικανομεξικανικό πόλεμο. Σε αντίθεση με τις άλλες πολιτείες ποτέ δεν οργανώθηκε ως κράτος και προσαρτήθηκε αμέσως ως 31η πολιτεία των ΗΠΑ στις 9 Σεπτεμβρίου 1850.
Το επίσημο σύνταγμα της Καλιφόρνια που επικυρώθηκε το 1849 εξασφάλιζε ότι κάθε κυβερνήτης εκλέγεται κάθε δύο χρόνια. Μία τροποποίηση το 1862 αύξησε την θητεία σε τέσσερα χρόνια και το σύνταγμα του 1879 όρισε την αρχή της θητείας την πρώτη Δευτέρα του Ιανουαρίου αφού προηγηθούν εκλογές. Το 1990 η Πρόταση 140 οδήγησε σε συνταγματική τροποποίηση που εφάρμοζε ένα όριο δύο αλλεπάλληλων θητειών. Το 1849 το σύνταγμα επίσης δημιούργησε την θέση του αναπληρωτή κυβερνήτη που σε περίπτωση απουσίας του εκλεγμένου αναλάμβανε κυβερνητικά καθήκοντα. Ο κυβερνήτης και ο αναπληρωτής κυβερνήτης δεν εκλέγονται στο ίδιο ψηφοδέλτιο.
Κατηγορία:Καλιφόρνια  Κατηγορία:Πολιτική των Ηνωμένων Πολιτειών
Προοδευτισμός
Ο προοδευτισμός είναι η πολιτική ιδεολογική τάση που υποστηρίζει νέα μορφώματα στην πολιτική και κοινωνική οργάνωση.
Συνήθως αναφέρεται σε αντιδιαστολή με το συντηρητισμό. Γενικά οι προοδευτικοί δεν προσδιορίζουν μια συγκεκριμένη πολιτική παράταξη ή ιδεολογία. Το ποιες ιδέες και πρακτικές είναι συντηρητικές και ποιες όχι, εξαρτάται κάθε φορά από τις ιδέες και τις πρακτικές που εφαρμόζονται εκείνη τη στιγμή στην κοινωνία. Οι προοδευτικοί υποστηρίζουν ιδέες και θεσμούς που, κατά την άποψή τους, αποτελούν το επόμενο στάδιο στην εξέλιξη μιας κοινωνίας.
Κατηγορία:Αριστερά (πολιτική) Κατηγορία:Πολιτικές ιδεολογίες Κατηγορία:Πολιτικά κινήματα Κατηγορία:Κοινωνικός φιλελευθερισμός
Μπεν Αρούς
Η Μπεν Αρούς, είναι παραθαλάσσια πόλη της Τυνησίας. Βρίσκεται στο βορειοανατολικό τμήμα της χώρας, κοντά και νότια από την Τύνιδα. Είναι η πρωτεύουσα του ομώνυμου Κυβερνείου Μπεν Αρούς. Κατά τη απογραφή του 2004 ο πληθυσμός της αριθμούσε 74.932 κατοίκους, καούμενοι Μπιναρούσιοι.
Στην περιοχή της Μπεν Αρούς υφίστανται μεγάλες εκτάσεις καλλιέργειας δημητριακών οι καρποί των οποίων αποθηκεύονται σε μεγάλες εγκαταστάσεις σιλό. Παράλληλα παρουσιάζει μεγάλη βιομηχανική ανάπτυξη. Εδώ είναι οι μεγάλες τεχνικές εγκαταστάσεις επισκευών και συντήρησης των σιδηροδρόμων της χώρας. Επί γαλλικής κατοχής (1881-1956) το δυτικό τμήμα της πόλης λεγόταν Φοσβίλ (Fochville) στο οποίο και είχαν εγκατασταθεί κυρίως οι σιδηροδρομικοί υπάλληλοι.
Εξωτερικοί σύνδεσμοι
Κατηγορία:Πόλεις της Τυνησίας
Ιρλανδικές εκλογές Γερουσίας (2020)
Έμμεσες εκλογές για την Seanad Éireann πραγματοποιήθηκαν μετά τις γενικές εκλογές του 2020 στην Ιρλανδία, με τις ταχυδρομικές ψηφοφορίες να δινεργούνται στις 30 και 31 Μαρτίου. Η Seanad είναι το ανώτερο σώμα του Oireachtas, με την Dáil Éireann ως το κατώτερο σώμα των αντιπροσώπων. Οι εκλογές πραγματοποιήθηκαν για τις 49 από τις 60 έδρες στη Seanad: οι 43 εκλέγονται από πέντε επαγγελματικές ομάδες και έξι εκλέγονται σε δύο πανεπιστημιακές περιφέρειες. Οι υπόλοιποι 11 γερουσιαστές διορίζονται από τον νεοεκλεγμένο Τίσεχ όταν η κάτω βουλή συνεδριάσει ξανά μετά τις γενικές εκλογές.
Ιστορικό
Το Σύνταγμα της Ιρλανδίας προβλέπει ότι οι εκλογές της Seanad πρέπει να διεξαχθούν εντός 90 ημερών από τη διάλυση της Dáil Éireann. Καθώς η Ντάιλ διαλύθηκε στις 14 Ιανουαρίου, η τελευταία ημέρα που θα μπορούσαν να διεξαχθούν οι εκλογές είναι η 13η Απριλίου 2020. Στις 21 Ιανουαρίου 2020 ο υπουργός Στέγασης, Χωροταξίας και Τοπικής Αυτοδιοίκησης υπέγραψε ένα διάταγμα για τις εκλογές της Seanad, ορίζοντας την 30η Μαρτίου ως προθεσμία ψηφοφορίας για τις επαγγελματικές ομάδες και την 31η Μαρτίου ως προθεσμία ψηφοφορίας στις πανεπιστημιακές περιφέρειες.
Στις 8 Φεβρουαρίου 2020 τα μέλη της 33ης Dáil εξελέγησαν στις γενικές εκλογές. Η κυβέρνηση του Φίνε Γκελ, με επικεφαλής τον Τίσεχ Λίο Βαράντκαρ ηττήθηκε, με το Σιν Φέιν  να λαμβάνει τις περισσότερες  ψήφους  πρώτης προτίμησης και το Fianna Fáil να καταλαμβάνει τις περισσότερες έδρες. Η νίκη του Σιν Φέιν ήρθε ως έκπληξη και αναστάτωση, καθώς τερμάτισε τη δικομματική κυριαρχία του Fine Gael και του Fianna Fáil που υπήρχε επί πολλές δεκαετίες, και οι δημοσκοπήσεις δεν έδειξαν ότι το Sinn Féin κέρδισε μέχρι την προκήρυξη των εκλογών. Το Sinn Féin κέρδισε 37 έδρες, το Fianna Fáil κέρδισε 38 και το Fine Gael κέρδισε 35.
Εκλογικό σύστημα
Από τις σαράντα εννέα εκλεγμένες έδρες, τρεις εκλέγονται από την πανεπιστημιακή εκλογική περιφέρεια του Εθνικού Πανεπιστημίου της Ιρλανδίας και τρεις εκλέγονται από την πανεπιστημιακή εκλογική περιφέρεια του Πανεπιστημίου του Δουβλίνου (Trinity College, Δουβλίνο).
Σαράντα τρία μέλη εκλέγονται από ένα εκλογικό σώμα εκλεγμένων πολιτικών, αποτελούμενο από μέλη της 33ης Ντάιλ, μέλη της 25ης Σανάντ και δημοτικούς συμβούλους, οι οποίοι έχουν πέντε ψηφοδέλτια για επαγγελματικές ομάδες.
Επιπτώσεις του κορονοϊού
Λόγω της επιδημίας του κοροναϊού, έγιναν αλλαγές στις συνήθεις ρυθμίσεις για τις εκλογές της Επαγγελματικής Επιτροπής για τη μείωση του κινδύνου μετάδοσης. Ο υπάλληλος και ο αναπληρωτής υπάλληλος της Dáil και της Seanad αρνήθηκαν να παρακολουθήσουν τα ψηφοδέλτια των μελών του Oireachtas, συμβουλεύοντάς τους να χρησιμοποιήσουν τον αρχηγό της τοπικής αυτοδιοίκησης ή τον επιθεωρητή της αστυνομίας Garda για το σκοπό αυτό.
Παραπομπές
2020 Γερουσια Κατηγορία:Εκλογές του 2020
Ένας αετός καθότανε
Το «Ένας αετός καθότανε» («Ένας αϊτός καθότανε») ή απλά «Ένας αετός» («Ένας αϊτός») είναι ελληνικό παραδοσιακό δημοτικό τραγούδι που χορεύεται ως τσάμικο. Έχει ερμηνευτεί από πολλούς τραγουδιστές μεταξύ των οποίων ο Τάκης Καρναβάς, ο Γιώργος Παπασιδέρης, ο Γιάννης Κωνσταντίνου, ο Γιώργος Μεϊντανάς, ο Ανδρέας Τσαούσης, ο Βαγγέλης Περπινιάδης και ο Αλκίνοος Ιωαννίδης.
Άξια αναφοράς η αυθεντικότατη και παλιότερη ηχογραφημένη ερμηνεία του τραγουδιού από τον Αντώνη Νταλγκά (στο βιολί ο Δ. Σέμσης) το 1928.
Παραπομπές
Κατηγορία:Ελληνικά παραδοσιακά τραγούδια
Δήμος Σμύνους
Ο Δήμος Σμύνους ήταν δήμος του νομού Λακωνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ανατολικής Μάνης. Βρισκόταν στο νότιοδυτικό τμήμα του νομού, βόρεια της χερσονήσου της Μάνης. Ο δήμος αποτελούταν από 10 δημοτικά διαμερίσματα, καταλάμβανε έκταση 60,5 τ.χλμ. και είχε συνολικό πληθυσμό 1.917 κατοίκους σύμφωνα με την απογραφή του 2001. Έδρα του δήμου ήταν ο Άγιος Νικόλαος.
Ο δήμος περιλάμβανε μία ομάδα χωριών της βόρειας Μάνης, γνωστών ως Μπαρδουνοχώρια
Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλη ο πληθυσμός σύμφωνα με την απογραφή του 2001):
Ομάδα γαλαξιών NGC 4038
thumb|255px|Οι αλληλεπιδρώντες [[Γαλαξίες Κεραίες]] Η Ομάδα γαλαξιών NGC 4038 βρίσκεται στους αστερισμούς Κόρακα και Κρατήρα. Εκτιμάται ότι περιέχει από 13 μέχρι και 27 γαλαξίες, με γνωστότερο το ζεύγος αλληλεπιδρώντων σπειροειδών γαλαξιών NGC 4038/NGC 4039, που είναι γνωστοί ως «Κεραίες».
Κατάλογος γαλαξιών
Σημείωση: Στον πίνακα καταγράφονται όσοι γαλαξίες αναφέρονται με συνέπεια ως μέλη της ομάδας στις πηγές   Σε κάποιες από τις πηγές αναφέρονται ως μέλη και οι PGC 37513, PGC 37565 και UGCA 270.
Παραπομπές
NGC 4038 NGC 4038 NGC 4038
Γάτα του Σιάμ
Η γάτα του Σιάμ ή Σιαμέζα γάτα (Ταϊλανδέζικα: วิเชียร มา ศ,) [wí.tɕʰīan.mâːt] που σημαίνει "διαμαντένιο φεγγάρι" είναι μια από της πιο αναγνωρισμένες φυλές της ανατολικής γάτας. Μία από τις πολλές ράτσες γάτας στην Ταϊλάνδη (παλαιότερα γνωστή ως Σιάμ), τον 20ο αιώνα, η σιαμέζα γάτα έγινε μια από τις πιο δημοφιλείς φυλές στην Ευρώπη και την Βόρεια Αμερική. Η σύγχρονη σιαμέζα γάτα χαρακτηρίζεται από τα μπλε αμυγδαλωτά μάτια, ένα τριγωνικό σχήμα του κεφαλιου της και μεγάλα μυτερά αυτιά, επίμηκες, λεπτό και μυώδες σώμα. Το TICA (The international cat association) περιγράφει τη γάτα Σιαμ ως κοινωνικό, έξυπνο, παιχνιδιάρικο γάτο και στην ενήλικη ζωή, συχνά απολαμβάνοντας το παιχνίδι. Οι σιαμέζες προτιμούν να ζουν σε ζεύγη ή ομάδες και επιδιώκουν την ανθρώπινη παρουσία.
Ιστορία
Η εμφάνιση αυτής της γάτας χρονολογείται πριν από το 1700 και βρίσκονταν κυρίως σε βουδιστικούς ναούς σαν φύλακες του χώρου.
Οι γάτες του Σιάμ στη αρχή ονομάζονταν Βασιλικές οι οποίες προήλθαν από το Σιάμ (Ταΐλάνδη). Το 1884 ο βασιλιάς του Σιάμ χάρισε ένα ζευγάρι γάτες Σιάμ στο Βρετανό πρόξενο της Μπανγκόκ. Εκείνος τις πήρε μαζί του και έτσι έχουμε τις πρώτες Σιαμέζες στην Αγγλία. Άρχισαν να εμφανίζονται στη τηλεόραση κυρίως σε σόου με γάτες αλλά και σε Αμερικανικά σόου στις αρχές του 20ου αιώνα.
Ιδιοσυγκρασία
Μια σιαμέζα είναι συνήθως πολύ στοργική και έξυπνη γάτα, που φημίζεται για την κοινωνική της φύση. Πολύ της αρέσει να είναι με τους ανθρώπους και μερικές φορές περιγράφεται ως «εξωστρεφής». Συχνά συνδέεται συναισθηματικά ισχυρά σε ένα μόνο άνθρωπο. Μερικές σιαμέζες είναι εξαιρετικά φωνητικές, με μια δυνατή, χαμηλών τόνων φωνή γνωστή ως "Meezer», από την οποία παίρνουν ένα από τα παρατσούκλια τους -που μοιάζουν πολύ με τις κραυγές με ένα ανθρώπινο μωρό, και είναι επίμονες και απαιτούν την προσοχή του ιδιοκτήτη τους. Αυτές οι γάτες είναι συνήθως ενεργές και παιχνιδιάρικες, ακόμη και ως ενήλικες, και συχνά φέρονται περισσότερο ως σκυλιά στη συμπεριφορά σε σχέση με άλλες γάτες.
Παραπομπές
Κατηγορία:Φυλές γατών
Δαβίδ Α΄ του Καχέτι
Ο Δαυίδ Α΄, დავით I, (1569 – 21 Οκτωβρίου 1602), της δυναστείας των Μπαγκρατίων, ήταν βασιλιάς του Καχέτι στην ανατολική Γεωργία από τον Οκτώβριο του 1601 έως τον θάνατό του τον Οκτώβριο του 1602.
Βιογραφία
Ήταν γιος τού Αλεξάνδρου Β΄ τού Καχέτι από τη σύζυγό του Tινατίν Αμιλαχβάρι. Στα μέσα τού 1601, εκμεταλλεύτηκε την ασθένεια τού πατέρα του και απέκτησε αποτελεσματικό έλεγχο της κυβέρνησης, παραμερίζοντας τον μικρότερο αδελφό του Γεώργιο. Όταν ο Αλέξανδρος ανάρρωσε, ο Δαβίδ αρνήθηκε να παραιτηθεί από τις εξουσίες του και ανάγκασε τον πατέρα του να παραιτηθεί τον Οκτώβριο του 1601. Ο Δαβίδ στέφθηκε βασιλιάς τού Καχέτι, αλλά ο αδελφός του, Γεώργιος, ήταν ο εγκέφαλος μίας συνωμοσίας, που γρήγορα κατέρρευσε και οδήγησε σε καταστολές. Ο Δαβίδ έβαλε τον Γεώργιο στη φυλακή, ενώ δεκαεπτά από τους υποστηρικτές εκείνου εκτελέστηκαν.
Η εξωτερική πολιτική τού Δαβίδ ήταν συνέχεια της γραμμής τού πατέρα του. Το 1602 δέχθηκε μία ρωσική πρεσβεία και επιβεβαίωσε την πίστη του στον τσάρο. Στη συνέχεια βάδισε εναντίον τού Nουγκζάρ, τού προκλητικού άρχοντα των Aράγκβι και τον ανάγκασε σε υποταγή.
Οικογένεια
Νυμφεύτηκε π. το 1581, την Kετεβάν, κόρη του Aσοτάν Α΄ πρίγκιπα τού Μουκράνι.
Ήταν γονείς των πριγκίπων:
Βιβλιογραφικές αναφορές
Κατηγορία:Δυναστεία των Μπαγκρατιόνι
Βρόντης
Ο Βρόντης ήταν ένας από τους Κύκλωπες, γιος του Ουρανού και της Γαίας. Ο θεός Απόλλωνας σκότωσε τον ίδιο, και τους αδελφούς του Στερόπη και Άργη.
Παραπομπές
Βροντης
Νόνι Λίμα
Ο Νόνι Λίμα (πλήρες όνομα: Λεονίλντο Λίμα Μπατίστα) είναι προπονητής ποδοσφαίρου και παλαίμαχος ποδοσφαιριστής. Κατάγεται από το Πράσινο Ακρωτήριο (πορτογαλικά: Cabo Verde), αλλά ζει από το 1976 στην Ελλάδα κι έχει πάρει την ελληνική υπηκοότητα.
Βιογραφικό
Ο Νόνι Λίμα γεννήθηκε το 1957 στα νησιά του Πράσινου Ακρωτηρίου (Capo Verde), τα οποία τότε αποτελούσαν αποικία της Πορτογαλίας.
Στην Ελλάδα ήρθε το 1976 με πορτογαλικό διαβατήριο. Αγωνίστηκε στον Πανιώνιο σε 304 ματς επί δώδεκα συνεχόμενες σεζόν ως το 1988, αποτελώντας ένα από τα βασικότερα και πολυτιμότερα στελέχη του. Αγωνιζόταν ως επιθετικός μέσος αλλά και σε άλλες θέσεις της ομάδας. Οι 304 συμμετοχές του με τον Πανιώνιο τον φέρνουν στην τρίτη θέση στην ιστορία του ελληνικού πρωταθλήματος Α΄ Εθνικής μετά τους Κριστόφ Βαζέχα και Πρέντραγκ Τζόρτζεβιτς, στις συμμετοχές ξένων ποδοσφαιριστών στην ίδια ομάδα.
Με τον Πανιώνιο κατέκτησε το Κύπελλο Ελλάδος το 1979, πετυχαίνοντας ένα από τα τρία γκολ της ομάδας του στο 3-1 επί της ΑΕΚ. Στο τέλος της καριέρας του έπαιξε για τέσσερις σεζόν στον Χαραυγιακό, στη Β΄ Εθνική.
Στα χρόνια της παραμονής του πήρε την ελληνική υπηκοότητα έπειτα από περιπέτειες, αφού υπήρξε κι αυτός θύμα των διαφόρων παρανόμων ελληνοποιήσεων αθλητών που γίνονταν τότε, με πιο χαρακτηριστική του Χούλιο Λοσάντα. Είναι χαρακτηριστικό πως χρειάστηκε να υπηρετήσει δύο φορές στον ελληνικό στρατό, μία το 1980 και ξανά το 1986.
Υπήρξε ο συνδετικός κρίκος μεταξύ των συμπατριωτών του και της Ελλάδας. Έφερε πολλούς συγγενείς του στην Ελλάδα, μεταξύ των οποίων και τον ανιψιό του ποδοσφαιριστή Ντανιέλ Μπατίστα, που αγωνίστηκε στον Εθνικό Πειραιώς, στην ΑΕΚ,στον Ολυμπιακό Πειραιώς και στην Εθνική Ελλάδος, ο μοναδικός έγχρωμος ποδοσφαιριστής που έχει ως τώρα γίνει διεθνής μαζί με τον Ζέκα.
Όταν σταμάτησε να παίζει, ο Λίμα εργάστηκε ως προπονητής σε ομάδες Γ΄ Εθνικής, Δ΄ Εθνικής και τοπικών κατηγοριών. Τη σεζόν 2007-08 ήταν προπονητής στον Ερμή Ερμιόνης. Από το 2011 διατελεί βοηθός προπονητή στον Πανιώνιο. ,
Παραπομπές
Κατηγορία:Έλληνες ποδοσφαιριστές Κατηγορία:Καποβερντιανοί ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Πανιωνίου Κατηγορία:Μέσοι ποδοσφαιριστές Κατηγορία:Προπονητές ποδοσφαίρου Α.Ο. Θήβας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα)
Σιρόκο Ξάνθης
Το Σιρόκο είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 330 μέτρα.
Γεωγραφία - Ιστορία
Το Σιρόκο βρίσκεται σε απόσταση 8 χλμ. Β. από την Ξάνθη και 11 χλμ. Ν. από τη Σμίνθη (έδρα του δήμου). Δυτικά του χωριού περνάει η ΕΟ Δράμας - Ξάνθης και ο ποταμός Κόσυνθος. Πολιτισμικά συμπεριλαμβάνεται στα Πομακοχώρια της Ξάνθης και η ονομασία του στα πομάκικα είναι Σιρόκο Παλιάνο. Αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 να προσαρτάται στην τότε κοινότητα Μύκης που ανήκε στο νομό Ροδόπης. Σύμφωνα με το σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 100 κατοίκους.
Παραπομπές
Κατηγορία:Χωριά του νομού Ξάνθης Κατηγορία:Δήμος Μύκης Κατηγορία:Πομακοχώρια
Strizhi
thumb|right|300px|Αεροσκάφος MiG-29UB των Strizhi thumb|right|300px|Οι Strizhi σε σχηματισμό με τους Russian Knights Οι Strizhi (Ρώσικα:Стрижи, Αγγλικά:Swifts) είναι ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Ρωσίας. Αποτελείται από έξι μαχητικά αεροσκάφη Mikoyan MiG-29 και έχει έδρα την αεροπορική βάση Kubinka.
Ιστορία
Η ομάδα δημιουργήθηκε επίσημα στις 6 Μαΐου 1991, δίνοντας την πρώτη της επίδειξη με την ονομασία Strizhi. Αποτελείται από έξι μαχητικά αεροσκάφη Mikoyan MiG-29. Τον Οκτώβριο του 1991 η ομάδα έδωσε την πρώτη της επίδειξη στο εξωτερικό, κατά τη διάρκεια μίας επίδειξης στην αεροπορική βάση της Ουψάλα στη Σουηδία. Η πρώτη επίδειξη μπροστά σε κοινό όμως ήταν στη Γαλλία τον Μάιο του 1992, όπου η αεροπορική ικανότητα του σμήνους και η ακρίβεια των ελιγμών εξέπληξε τους θεατές.
Το 1993 οι Strizhi έλαβαν μέρος στο αεροπορικό show LIMA'93 της Μαλαισίας, καθώς και σε επιδείξεις το Βέλγιο και στην Ταϊλάνδη. Μάλιστα, στο αεροπορικό show της Ταϊλάνδης οι μηχανικοί του σμήνους έκαναν ρεκόρ στην συναρμολόγηση των αεροσκαφών. Τα τέσσερα Mig-29 μεταφέρθηκαν αποσυναρμολογημένα στην Ταϊλάνδη με ένα μεταγωγικό αεροσκάφος Antonov An-124 και οι Ρώσοι μηχανικοί κατάφεραν να τα καταστήσουν επιχειρησιακά σε μόλις τρεις μέρες. Το 1995 η ομάδα επισκέφθηκε ξανά τη Σουηδία, ενώ το 1997 επισκέφθηκε τη Φινλανδία.
Οι Strizhi δίνουν περίπου 50 επιδείξεις το χρόνο, από το 1991, και έχουν επισκεφθεί περισσότερες από 28 χώρες. Η ομάδα παραδοσιακά συμμετέχει στο αεροπορικό show του Zhukovsky και την αεροπορική παρέλαση του Tushino, ενώ έχουν δώσει πολλές επιδείξεις σε αναρίθμητες εκδηλώσεις και επετείους πόλεων, συμπεριλαμβανομένης και της επετείου για τα 850 χρόνια της Μόσχας.
Το 1993 οι Strizhi κέρδισαν τον τίτλο του καλύτερου αεροπορικού σμήνους στον κόσμο και το 1997 ο Nikolay Dyatel κέρδισε το πρώτο βραβείο για μεμονομένη επίδειξη στο Διεθνές Αεροπορικό Show της Φινλανδίας.
Εξωτερικοί σύνδεσμοι
Κατηγορία:Ρωσικές Ένοπλες Δυνάμεις
Άργης
Ο Άργης ήταν ένας από τους Κύκλωπες, γιος του Ουρανού και της Γαίας. Ο θεός Απόλλωνας σκότωσε τον ίδιο και τους αδελφούς του Βρόντη και Στερόπη.
Παραπομπές
Αργης
Γκάι Σκοτ
Ο Γκάι Σκοτ (αγγλ. Guy Scott, γενν. την 1η Ιουνίου 1944) είναι πολιτικός από τη Ζάμπια και υπηρέτησε ως υπηρεσιακός πρόεδρος της χώρας από τις 28 Οκτωβρίου 2014 ως τις 25 Ιανουαρίου 2015. Από το 2011 ως το 2014 υπηρέτησε στο αξίωμα του Αντιπροέδρου.Έγινε ο πρώτος λευκός πρόεδρος στην Αφρική από την εποχή του τελευταίου προέδρου της Νότιας Αφρικής με το απαρτχάιντ, Φρεντερίκ Ντε Κλερκ.
Οικογένεια και πρώτα χρόνια
Γεννήθηκε το 1944 στο Λίβινγκστον της Ζάμπιας. Ο πατέρας του μετανάστευσε στη Ζάμπια από τη Σκωτία το 1927, ενώ η μητέρα του, Γκρέις, ήρθε στη Ζάμπια από την Αγγλία το 1940.
Ο Σκοτ ολοκλήρωσε την εκπαίδευσή του στο Πιτερχάους της Νότιας Ροδεσίας (σημ. Ζιμπάμπουε) και στο Πανεπιστήμιο του Κέιμπριτζ και Πανεπιστήμιο του Σάσεξ του Ηνωμένου Βασιλείου, από τα απέκτησε πήρε πτυχίο στα Οικονομικά και έναν διδακτορικό τίτλο στις γνωστικές επιστήμες αντίστοιχα. Η συμμετοχή του στην πολιτική της Ζάμπιας ήταν έμπνευση από τον πατέρα του, ο οποίος υπήρξε σύμμαχος των Ζαμπιανών εθνικιστών και ιδρυτής των αντιαποικιακών κυβερνητικών εφημερίδων. Στη διάρκεια της δεκαετίας του ' 50, ο πατέρας του ήταν μέλος του Ομοσπονδιακού Κοινοβουλίου για τη Λουσάκα, ως ανεξάρτητος.
Είναι παντρεμένος και σήμερα ζει και εργάζεται στη Λουσάκα.
Πολιτική σταδιοδρομία
Το 1990 έγινε μέλος του Κινήματος για Πολυκομματική Δημοκρατία (MMD) και εκλέχθηκε πρόεδρος της Γεωργικής Επιτροπής. Εξελέγη βουλευτής στην Μπίκα με το MMD το 1991. Συνακόλουθα, διορίστηκε υπουργός Γεωργίας, Τροφίμων και Αλιευμάτων. Πρωτοστάτησε σε πολλές πολιτικές μεταρρυθμίσεις και ήταν υπεύθυνος για τη διαχείριση του προβλήματος με την "ξηρασία του αιώνα" τον Ιανουάριο και το Φεβρουάριο του 1992. Τότε έγινε εισαγωγή καλαμποκιού από το εξωτερικό.
Το 1996 ο Σκοτ παραιτήθηκε από το MMD και ίδρυσε δικό του κόμμα, το Κόμμα Λίμα μαζί με τον Μπεν Καπίτα, ηγέτη του ZNFU. Το 2001 επανήλθε στην πολιτική και προσχώρησε στο Πατριωτικό Μέτωπο. Εξελέγη ξανά βουλευτής στις εκλογές του 2006 στην εκλογική περιφέρεια της Κεντρικής Λουσάκα.
Αντιπρόεδρος
Έπειτα από τη διεξαγωγή των προεδρικών εκλογών στις 20 Σεπτεμβρίου 2011 νικητής αναδείχθηκε ο υποψήφιος του Πατριωτικού Μετώπου, Μάικλ Σάτα. Συνακόλουθα, ο Σκοτ ορκίστηκε Αντιπρόεδρος της Ζάμπιας στις 29 Σεπτεμβρίου 2011.
Υπηρεσιακός Πρόεδρος
Ο πρόεδρος Σάτα απεβίωσε εν ενεργεία στις 28 Οκτωβρίου 2014 και ο Σκοτ ανέλαβε υπηρεσιακός πρόεδρος. Με βάση το σύνταγμα, απαιτούνται νέες προεδρικές εκλογές σε διάστημα εντός 90 ημερών με σκοπό την πλήρωση της θέσης του Προέδρου. Στο σύνταγμα ορίζεται ότι αμφότεροι οι γονείς των υποψηφίων προέδρων θα πρέπει "να είναι από τη Ζάμπια είτε στην καταγωγή ή να έχουν γεννηθεί εκεί", κάτι που έκανε κατά τα φαινόμενα ακατάλληλο για υποψήφιο τον Σκοτ για τις επερχόμενες εκλογές. Ο όρος τέθηκε σε εφαρμογή από τον πρόεδρο Φρέντερικ Τσιλούμπα, με σκοπό να εμποδίσει την υποψηφιότητα του Κένεθ Καούντα, ο πατέρας του οποίου είχε γεννηθεί στο σημερινό Μαλάουι.
Στις 3 Νοεμβρίου 2014 ο Σκοτ απέλυσε τον γενικό γραμματέα του Πατριωτικού Μετώπου Έντγκαρ Λούνγκου. Ωστόσο, μία ημέρα μετά ο Λούνγκου επανήλθε στη θέση του. Η επιστροφή του Λούνγκου έγινε ύστερα από διαδηλώσεις στους δρόμους της Λουσάκα. Στις 17 Δεκεμβρίου 2014 ο Σκοτ αρνήθηκε να παραιτηθεί, όπως του ζήτησαν οι υπουργοί της κυβέρνησης.
Εξωτερικοί σύνδεσμοι
Κατηγορία:Πρόεδροι της Ζάμπιας Κατηγορία:Αντιπρόεδροι της Ζάμπιας
Τριπ χοπ
To Trip-hop είναι μουσικό είδος γνωστό και ως ήχος του Μπρίστολ. Ο όρος trip-hop περιγράφει ουσιαστικά ένα είδος αργόσυρτης ηλεκτρονικής μουσικής της δεκαετίας του 1990 που ξεπήδησε από το αγγλικό hip hop και τη σκηνή του house. Συχνά αυτό, απορρίπτεται από τους καλλιτέχνες του συγκεκριμένου μουσικού ρεύματος. Έχει επίσης περιγραφεί ως η εναλλακτική επιλογή της Ευρώπης για το δεύτερο μισό της δεκαετίας του '90 και πάντρεμα του Χιπ χοπ και της ηλεκτρονικής μουσικής σε βαθμό που κανένα από τα δύο είδη δεν είναι αναγνωρίσιμο στο νέο μείγμα. Κατηγοριοποιείται συνεπώς ως πειραματικό είδος με στοιχεία ενίοτε του Dance.
Παραπομπές
Κατηγορία:Μουσικά είδη
Πέτρος Αλεξάντροβιτς Μπαγκρατιόνι-Γκρουζίνσκυ
Ο πρίγκιπας Πέτρε (პეტრე), γνωστός στη Ρωσία ως ο τσάρεβιτς Πιότρ Αλεξάντροβιτς Γκρουζίνσκι (Пётр Александрович Грузинский) (26 Απριλίου 1857 – 3 Φεβρουαρίου 1922) ήταν Γεωργιανός πρίγκιπας (batonishvili), απόγονος τού κλάδου τού Κάρτλι-Καχέτι τού Οίκου των Βαγρατιδών της Γεωργίας (Μπαγκρατιόνι), τού πρώην βασιλικού οίκου της Γεωργίας. Ο Πέτρε ήταν γιος τού πρίγκιπα Αλέξανδρου Γκρουζίνσκι.
Οικογένεια
Ο πρίγκιπας Πέτρε νυμφεύτηκε την πριγκίπισσα Tαμάρα Ντεκανοζισβίλι (1897–1977) στην εκκλησία Nαβτλούγκι της Αγ. Βαρβάρας στην Τιφλίδα το 1915 και απέκτησε δύο γιους:
Βιβλιογραφικές αναφορές
Κατηγορία:Δυναστεία των Μπαγκρατιόνι
Στερόπης
Παραπομπές
Κατηγορία:Μυθολογία-επέκταση Κατηγορία:Κύκλωπες
Man Alive
Το Man Alive είναι τραγούδι του χαρντ ροκ συγκροτήματος Deep Purple, το ενδέκατο του δίσκου "Whoosh!", ο οποίος κυκλοφόρησε στις 7 Αυγούστου του 2020. Υπήρξε το δεύτερο σινγκλ του άλμπουμ και κυκλοφόρησε σε ψηφιακή μορφή στις 30 Απριλίου 2020, συνοδευόμενο από ένα βίντεο κλιπ.
Στίχοι
Οι στίχοι του κομματιού αναφέρονται στο τέλος της ανθρωπότητας, σε ένα αφηρημένο ύφος σύμφωνα με τον τραγουδιστή του συγκροτήματος, Ίαν Γκίλαν. Σύμφωνα με τον ίδιο ''«Η ιδέα αναπτύχθηκε στιχουργικά από το σενάριο ενός γεγονότος αποκάλυψης που έλαβε χώρα και όλοι σκοτώθηκαν, και έχεις αυτή την εικόνα με όλα τα πλάσματα, μεγάλα και μικρά, να βόσκουν στην αιματοβαμμένη γη, ενώ γρασίδι φυτρώνει στους δρόμους της πόλης. Και ξαφνικά κάτι ξεβράζεται στην παραλία και αποδεικνύεται ότι είναι άνθρωπος, και είναι ο μόνος ζωντανός άνθρωπος – αλλά είναι μόνο ένας άνθρωπος, έτσι… Αυτό είναι το τέλος της ανθρωπότητας, γιατί ποια είναι η χρησιμότητα ενός ανθρώπου; Αυτή ήταν η ιδέα. Αν ήταν πίνακας, θα τον χαρακτηρίζατε ιμπρεσιονιστικό»''.
Σύνθεση
Ο κιμπορντίστας Ντον Έρεϊ πειραματιζόταν με ένα όμποε για να δημιουργήσει ένα μικρό επαναλαμβανόμενο κομμάτι και παράλληλα ο Γκίλαν απήγγειλε τους στίχους αντί να τους τραγουδήσει. Στο σημείο αυτό, οι μουσικοί προσπάθησαν να δημιουργήσουν τον ήχο του κενού. Τα σόλο στο "Man Alive" ήταν αποτέλεσμα της πρώτης ηχογράφησης τους, δίνοντας έναν πιο αυθόρμητο τόνο στο κομμάτι.
Τα μέλη του συγκροτήματος
Το Man Alive ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 2020
Διοργανώσεις Ε.Π.Σ. Κέρκυρας 2020–21
Για την περίοδο 2020–21, η Ένωση Ποδοσφαιρικών Σωματείων Κέρκυρας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κέρκυρας.
Η πρωταθλήτρια ομάδα της ΕΠΣ Κέρκυρας κερδίζει την άνοδο στη Γ΄ Εθνική ερασιτεχνική κατηγορία.
Πρωτάθλημα
Η δομή του πρωταθλήματος της Ε.Π.Σ. Κέρκυρας είναι η εξής:
Α1 Κατηγορία
Η κατηγορία διεξάγεται σε 2 ομίλους των 8 ομάδων,χωρισμένες σε βορρά και νότο. Ο Θιναλιακός συμμετέχει στην Α1 κατηγορία αντί της Γ' Εθνικής όπως δικαιούταν. Μετά το τέλος της κανονικής διάρκειας του πρωταθλήματος ακολουθεί η δεύτερη φάση.
Η Βολίδα Κάτω Γαρούνας αποχώρησε από το πρωτάθλημα.
Α' Κατηγορία
Η κατηγορία διεξάγεται σε 3 ομίλους. Μετά το τέλος της κανονικής διάρκειας του πρωταθλήματος ακολουθεί η δεύτερη φάση. Συμμετέχει μετά από 7 χρόνια απουσίας ο ΑΟ Κέρκυρα. Επίσης συμμετέχει ξανά μετά από απουσία ενός χρόνου ο Κρόνος Αργυράδων. Νέα παρουσία είναι ο ΠΑΟ Σφακιανάκης. Δεν συμμετέχει σε σχέση με πέρυσι η ΓΕ Θιναλίου. Επίσης δεν συμμετέχουν ο Αυγερινός Βαλανειού και ο Αετός Αγίου Αθανασίου που είχαν αποσυρθεί από το περυσινό πρωτάθλημα.
3ος όμιλος
Οι βαθμολογίες όπως διαμορφώθηκαν πριν την διακοπή των πρωταθλημάτων.Στις 10 Απριλίου 2021 η ΕΠΟ αποφάσισε την ματαίωση όλων των ερασιτεχνικών πρωταθλημάτων της σεζόν 2020-21.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Κέρκυρας.
Α φάση
Η πρώτη φάση διεξάγεται σε ομίλους.Η ΑΕ Λευκίμμης και ο ΟΦ Αγίου Ματθαίου μπαίνουν από την τρίτη φάση.
ΑΟ Κάβος - Αστέρας Μωραϊτίκων 4-1
Κρόνος Αργυράδων - ΑΟ Παξοί 1-2
Αστέρας Μωραιτίκων - Κρόνος Αργυράδων 0-3
ΑΟ Παξοί - ΑΟ Κάβος 7-1
ΑΟ Κάβος - Κρόνος Αργυράδων 2-0
Φαίακας Μαραθιά - ΑΟ Σιναράδων 3-0
Ηρακλής Αγίων Δέκα - Αναγέννηση Περιβολίου 0-4
ΑΟ Σιναράδων - Ηρακλής Αγίων Δέκα 2-1
Αναγέννηση Περιβολίου - Φαίακας Μαραθιά 0-0
ΑΟ Σιναράδων - Αναγέννηση Περιβολίου 0-5
Φαίακας Μαραθιά - Ηρακλής Αγίων Δέκα 7-0 3ος όμιλος
Κεραυνός Αγίου Νικολάου - Θύελλα Γαρίτσας 3-1
ΑΠΣ Μπενίτσες - Αστέρας Πετριτή 0-7
Θύελλα Γαρίτσας - ΑΠΣ Μπενίτσες 2-3
Αστέρας Πετριτή - Κεραυνός Αγίου Νικολάου 4-0
Θύελλα Γαρίτσας - Αστέρας Πετριτή 0-5
Κεραυνός Αγίου Νικολάου - ΑΠΣ Μπενίτσες 6-1 4ος όμιλος
Άρης Μέσης - Ατρόμητος Στρογγυλής 0-4
ΠΑΟΣ Κανονιού - Άρης Μέσης 5-3
Ατρόμητος Στρογγυλής - Βολίδα Κάτω Γαρούνα 3-0 α.α
Βολίδα Κάτω Γαρούνα - Άρης Μέσης 0-3 α.α
ΠΑΟΣ Κανονιού - Ατρόμητος Στρογγυλής 4-2 5ος όμιλος
Νέος 2017 - Ατρόμητος Άφρας 2-0
ΑΟ Κοντόκαλι - Όλυμπος Κέρκυρας 2-5
Ατρόμητος Άφρας - ΑΟ Κοντόκαλι 3-3
Όλυμπος Κέρκυρας - Νέος 2017 1-0
Ατρόμητος Άφρας - Όλυμπος Κέρκυρας 0-2
Νέος 2017 - ΑΟ Κοντόκαλι 6-1 6ος όμιλος
ΠΑΟ Κορακιάνας - ΑΕ Καναλίων 2-1
Αστέρας Λιαπάδων - ΓΕ Παλαιοκαστριτών 0-0
ΓΕ Παλαιοκαστριτών - ΠΑΟ Κορακιάνας 0-2
ΑΕ Καναλίων - Αστέρας Λιαπάδων 0-0
ΓΕ Παλαιοκαστριτών - ΑΕ Καναλίων 0-3 αα
Αστέρας Λιαπάδων - ΠΑΟ Κορακιάνας 0-3 7ος όμιλος
Ολυμπιάδα Καρουσάδων - Εθνικός Περουλάδων 2-2
ΑΕ Αρίλλα/Καββαδάδων - Οδυσσέας Αυλιωτών 1-1
Εθνικός Περουλάδων - ΑΕ Αρίλλα/Καββαδάδων 0-1
Εθνικός Περουλάδων - Οδυσσέας Αυλιωτών 3-2
Ολυμπιάδα Καρουσάδων - ΑΕ Αρίλλα/Καββαδάδων 0-1 8ος όμιλος
Αχιλλέας Νυμφών - Ηρακλής Σφακερών 4-1
Δίας Κασσιώπης - Θιναλιακός Αχαράβης 0-4
Ηρακλής Σφακερών - Δίας Κασσιώπης 1-3
Ηρακλής Σφακερών - Θιναλιακός Αχαράβης 1-6
ΑΕ Φαιάκων - ΑΟ Κέρκυρα 3-3
Ρεπό: Ποσειδώνας Βιταλάδων
ΑΟ Κέρκυρα - Ποσειδώνας Βιταλάδων 6-1
Ρεπό: ΑΕ Φαιάκων
Ποσειδώνας Βιταλάδων - ΑΕ Φαιάκων 1-3
Ρεπό: ΑΟ Κέρκυρα 10ος όμιλος
Ρεπό: Ομόνοια Γαστουρίου
Αστέρας Σπαρτύλα - Ομόνοια Γαστουρίου 1-2
Ομόνοια Γαστουρίου - Μέγας Αλέξανδρος 0-1
Ρεπό: Αστέρας Σπαρτύλα
Β φάση
Η δεύτερη φάση πραγματοποιείται σε νοκ άουτ παιχνίδια,χωρισμένη σε όμιλο Βορρά Νότου.Η ΑΕ Λευκίμμης και ο ΟΦ Αγίου Ματθαίου μπαίνουν από την τρίτη φάση.
Βορράς
Όλυμπος Κέρκυρας - ΑΕ Φαιάκων
ΠΑΟ Κορακιάνας-Ατρόμητος Άφρας
ΑΕ Αρίλλα/Καββαδάδων-Εθνικός Περουλάδων
Θιναλιακός Αχαράβης - Οδυσσέας Αυλιωτών
ΑΟ Κέρκυρα-Δίας Κασσιόπης
Νέος 2017-Αστέρας Λιαπάδων
Νότος
ΑΟ Παξοί - ΑΠΣ Μπενίτσες
Φαίακας Μαραθιά - ΑΟ Κάβος
Αστέρας Πετριτή-Ατρόμητος Στρογγυλής
Μέγας Αλέξανδρος - Ομόνοια Γαστουρίου
Αναγέννηση Περιβολίου- ΑΟ Σιναράδων
Κεραυνός Αγ. Νικολάου - Κρόνος Αργυράδων
Εξωτερικοί σύνδεσμοι
Κατηγορία:Ε.Π.Σ. Κέρκυρας Κατηγορία:Εγχώρια ποδοσφαιρικά πρωταθλήματα 2020–2021 Κατηγορία:Εγχώρια ποδοσφαιρικά κύπελλα 2020-2021
Υπουργείο Συντονισμού και Προγραμματισμού
Το Υπουργείο Συντονισμού και Προγραμματισμού δημιουργήθηκε το 1973 και καταργήθηκε το 1976-7. Αντικατέστησε το Υπουργείο Προγραμματισμού και Κυβερνητικής Πολιτικής και την 24η Σεπτεμβρίου 1973 από την δικτατορική κυβέρνηση Παπαδόπουλου, ως μέρος της συνολικότερης αναδιοργάνωσης, μέρος του σχεδίου φιλελευθεροποίησης της Χούντας, ένα μήνα πριν αυτή δώσει τη θέση της στην Κυβέρνηση Μαρκεζίνη.
Τον Αύγουστο του 1977 το Υπουργείο Συντονισμού και Προγραμματισμού μετονομάστηκε και αντικαταστάθηκε από το Υπουργείο Συντονισμού, ο οργανισμός του οποίου περιγράφηκε με το Προεδρικό Διάταγμα υπ' αριθ. 816 του 1977.
Ρόλος του Υπουργείου
Το υπουργείο ήταν ο κεντρικός επιτελικός φορέας της κυβέρνησης, ορίζοντας τη χάραξη της γενικής κατεύθυνσης της κυβερνητικής πολιτικής συντονίζοντας ιδιαίτερα τα οικονομικά υπουργεία. Ήταν υπεύθυνο για θέματα πολιτικής τιμών και εισοδημάτων, ισοζυγίου πληρωμών αλλά και για την ανάπτυξη της κεφαλαιαγοράς. Μαζί με το Υπουργείο Εξωτερικών ήταν υπεύθυνο για τη συμφωνία σύνδεσης με την Ευρωπαϊκή Οικονομική Κοινότητα (ΕΟΚ).
Επόπτευε τους εξής φορείς:
Το 1976, καταργήθηκαν οι εξής Γενικές Διευθύνσεις του Υπουργείου: και δημιουργήθηκαν οι: ενώ παρέμεινε η:
Αναφορές
Συντονισμου και Προγ
Σπογγαλιευτικό
Το σπογγαλιευτικό κατά το είδος της επιχειρούμενης σπογγαλιείας μπορεί να είναι «καμακατζίδικο» (αλιεία με καμάκι) ή «γκαγκάβα» (αλιεία με γρύπο), ή και «μηχανοκάικο» (αλιεία με σκάφανδρο). Σπογγαλιευτικό όμως χαρακτηρίζεται και το «ντεπόζιτο», ως επί το πλείστον μεγάλη βρατσέρα που συνοδεύει τα μηχανοκάικα ως αποθήκη αλιευμένων προϊόντων, αλλά και ως αναπαυτήριο των πληρωμάτων τις μέρες αργίας ή ως πρόχειρο ακόμη πλωτό νοσοκομείο σε οργανωμένους στολίσκους σφουγγαράδικων. Παλαιότερα, όταν τα σκάφη αυτά ήταν ιστιοφόρα, έφεραν ως εξαρτισμό (πανιά) τα μεν μηχανοκάικα και τα καμακατζίδικα σακκολαίφη, οι δε γκαγκάβες λατίνι.
Σπογγαλ Σπογγαλιευτικο
Γκουίντο ντα Σιένα
Ο Γκουίντο ντα Σιένα (Guido da Siena, ) ήταν Ιταλός ζωγράφος ο οποίος δραστηριοποιήθηκε στη Σιένα κατά τον 13ο αιώνα, ακολουθώντας την Βυζαντινή τεχνοτροπία.
Βίος και έργο
Το όνομα του σώζεται από έργο που βρίσκεται στην εκκλησία του Σαν Ντομένικο στη Σιένα. Φέρει επιγραφή στα λατινικά στην οποία αναγράφεται ο δημιουργός ως Guido de Senis, με ημερομηνία 1221. Παρόλα αυτά η συγκεκριμένη ημερομηνία δεν μπορεί να συσχετίζεται με το συγκεκριμένο έργο, το οποίο με βάση την τεχνοτροπία του χρονολογείται στην δεκαετία του 1270. Τα πρόσωπα της Παρθένου και του Χριστού αποξέστηκαν και ζωγραφίστηκαν ξανά στις αρχές του 14ου αιώνα, ακολουθώντας το στυλ του Ντούτσιο (Duccio), συνεπώς δεν είναι αντιπροσωπευτικά της τεχνοτροπίας του Γκουίντο. Ένα διακοσμητικό υφαντό (dossal) που απεικονίζει την Παρθένο και τον Χριστό με τέσσερις αγίους εκτίθεται στην Πινακοθήκη της Σιένα φέρει ταυτόσημη επιγραφή, όμως το όνομα πριν το de Senis έχει αποκοπεί. Συνήθως υποτίθεται πως το όνομα που λείπει είναι του Γκουίντο, αποτελώντας έτσι ένδειξη για το πως έμοιαζε αρχικά ένδειξη για την αρχική εμφάνιση της Παρθένου στο ναό του Σαν Ντομένικο.
Πηγές
Κατηγορία:Ιταλοί ζωγράφοι Κατηγορία:Σχολή της Σιένα
Νικηφόρος Βλεμμύδης
Ο Νικηφόρος Βλεμμύδης ήταν Βυζαντινός κληρικός και λόγιος.
Βιογραφία
Γεννήθηκε το 1197 και καταγόταν από πλούσια οικογένεια της Κωνσταντινούπολης. Ο πατέρας του ήταν γιατρός. Μετά την Άλωση της Κωνσταντινούπολης από τους Σταυροφόρους το 1204 μαζί με την οικογένειά του εγκαταστάθηκε αρχικά στην Προύσα και στη συνέχεια στην Έφεσο όπου διδάχτηκε ρητορική, φιλοσοφία, λογική, μαθηματικά κ.α. Παράλληλα παρακολούθησε μαθήματα ιατρικής στην Έφεσο και στη Σμύρνη όπου φαίνεται να άσκησε για λίγο χρονικό διάστημα το επάγγελμα του γιατρού. Μετά το 1222 συνέχισε τις σπουδές του στη σχολή του Προδρόμου στο Σκάμανδρο όπου διδάχτηκε αριθμητική, γεωμετρία, οπτική και αστρονομία. Το 1223 χειροτονήθηκε διάκονος και τιμήθηκε με το αξίωμα του λογοθέτη του Οικουμενικού Πατριαρχείου που είχε μεταφερθεί στη Νίκαια της Βιθυνίας. Το 1235 έγινε μοναχός και αφού έζησε σε διάφορα μοναστήρια κατέληξε στη Μονή Παξαμαδίου στην Έφεσο. Επιδόθηκε στο διδακτικό έργο και μεταξύ των μαθητών του ήταν και πολλοί που αργότερα διακρίθηκαν στα γράμματα και στο δημόσιο βίο όπως ο Γεώργιος Ακροπολίτης. Όμως κάποιοι μαθητές του τον κατηγόρησαν ότι στη διδασκαλία του παρεξέκλινε από την εκκλησιαστική παράδοση και έτσι αναγκάστηκε, αφού προηγουμένως απέδειξε το αναληθές των καταγγελιών, να αποσυρθεί σε μονή της Σάμου για να ηρεμήσει από τις θεολογικές έριδες και συγκρούσεις. Ανακλήθηκε από τον αυτοκράτορα Ιωάννη Γ Δούκα Βατάτζη και ανέλαβε τη διοίκηση της Μονής του Αγίου Γρηγορίου του Θαυματουργού όπου παράλληλα δίδαξε. Μεταξύ των μαθητών του εκεί ήταν και ο μετέπειτα αυτοκράτορας Θεόδωρος Β' Λάσκαρις, ο οποίος του είχε προσφέρει το αξίωμα του Πατριάρχη αλλά είχε αναγκασθεί να αρνηθεί, όπως ο ίδιος ο Βλεμμύδης ισχυριζόταν, επειδή ο Αυτοκράτορας δεν του υποσχόταν αρκετή ελευθερία δράσης. Όμως στην πραγματικότητα ο αυτοκράτορας αρνήθηκε επειδή γνώριζε τα ελαττώματα του χαρακτήρα του. . Μετά το 1241 ίδρυσε δική του Μονή στα Ημάθια της περιοχής της Εφέσου. Αφιερώθηκε στον μοναχικό βίο και στη διδασκαλία. Πέθανε το 1272.
Θεολογικό και συγγραφικό έργο
Ο Βλεμμύδης διακρίθηκε στις θεολογικές συζητήσεις με τους Λατίνους πρώτη φορά το 1234 και δεύτερη το 1250. Την πρώτη φορά αναμείχθηκε σε θεολογικές συζητήσεις με πέντε Φραγκισκανούς μοναχούς στη Νίκαια μετά την αποτυχία του Καρύκη να αντιμετωπίσει τη λατινική επιχειρηματολογία για τη σχέση του Υιού με το Άγιο Πνεύμα. Το 1250 έλαβε μέρος στις θεολογικές συζητήσεις του Νυμφαίου με τους απεσταλμένους του Πάπα Ιννοκέντιου του Δ΄ όπου επέδειξε συμβιβαστικό πνεύμα και πρότεινε τη λύση ότι το Άγιο Πνεύμα «εκπορεύεται» από τον Πατέρα ως αρχή και από τον Υιό ως αποστολή, χορήγηση και έγχυση. Η θέση αυτή του Βλεμμύδη του δημιούργησε πολλά προβλήματα καθώς παρερμηνεύτηκε από τους μαθητές του και τους λατινίζοντες θεολόγους. Γενικότερα οι απόψεις του Βλεμμύδη για το Άγιο Πνεύμα ήταν αρκετά ασαφείς, ίσως και λόγω της μετριοπάθειας που το χαρακτήριζε, για αυτό παρεξηγήθηκε από ορισμένους μαθητές του.
Για το θέμα του Άγιου Πνεύματος έγραψε τρεις πραγματείες:
Ηθικό και δογματικό περιεχόμενο έχουν οι πραγματείες του:
Έγραψε επίσης Υπόμνημα στους Ψαλμούς, δυο Αυτοβιογραφίες, Εγκώμιον εις Ιωάννην τον Ευαγγελιστήν, το Λόγος κληθείς Βασιλικός Ανδριάς, Επιτομή λογικής, Επιτομή φυσικής, χημικές, ιατρικές και γεωμετρικές πραγματείες, ακολουθίες αγίων, ποιήματα και επιστολές.
Αποτίμηση της προσωπικότητάς του
Σύμφωνα με τον βυζαντινολόγο Στήβεν Ράνσιμαν, «ήταν ματαιόδοξος, αυτάρεσκος, οξύθυμος και μνησίκακος άνθρωπος, αλλά η αγάπη του για τα γράμματα ήταν γνήσια και η πολυμάθειά του χωρίς όρια».
Πηγές
Κατηγορία:Κληρικοί Κατηγορία:Βυζαντινοί λόγιοι Κατηγορία:Ορθόδοξοι λόγιοι Κατηγορία:Βυζαντινοί του 13ου αιώνα
Λουίζα Αδελαΐδα των Βουρβόνων (1696–1750)
Η Λουίζα Αδελαΐδα των Βουρβόνων (2 Νοεμβρίου 1696 - 20 Νοεμβρίου 1750) ήταν μια Γαλλίδα πριγκίπισσα εξ αίματος και μέλος του βασιλικού κύκλου των βασιλέων Λουδοβίκου ΙΔ΄ και Λουδοβίκου ΙΕ΄. Δεν παντρεύτηκε ποτέ, αλλά είχε πολλά νόθα παιδιά.
Βιογραφία
Γεννημένη στο Hôtel de Conti στο Παρίσι, η Λουίζα Αδελαΐδα ήταν η νεότερη επιζήσασα κόρη του Φραγκίσκου Λουδοβίκου, του πρίγκιπα του Κοντί από τη σύζυγό του Μαρία Θηρεσία των Βουρβόνων, βασίλισσα της Πολωνίας. Από τη γέννηση, η Λουίζα Αδελαΐδα είχε τον τίτλο της Mademoiselle de La Roche-sur-Yon. Η μεγαλύτερη αδερφή της ήταν η Μαρία Άννα των Βουρβόνων (1689-1720), η μελλοντική πριγκίπισσα του Κοντί. Ο μεγαλύτερος επιζών αδερφός της ήταν ο Λουδοβίκος Αρμάνδος Β΄ του Κοντί.
Ένα χρόνο μετά τη γέννησή της, ο πατέρας της έγινε ο βασιλιάς της Πολωνίας από τον Λουδοβίκο ΙΔ΄, αλλά αργότερα απέρριψε την προσφορά λόγω της αγάπης του για τη Λουίζα Φραγκίσκη των Βουρβόνων, δούκισσα του Μπουρμπόν, την ερωμένη του και κόρη του βασιλιά. Στις 16 Φεβρουαρίου 1707, η Λουίζα Αδελαΐδα βαφτίστηκε στο Βασιλικό Παρεκκλήσι των Βερσαλλιών και πήρε το όνομά της προς τιμήν του Λουδοβίκου Μέγα Δελφίνου και της Αδελαΐδας, συζύγου του. Το 1709, η Λουίζα Αδελαΐδα έχασε τον πατέρα της και ο αδελφός της τον διαδέχθηκε. Η μεγαλύτερη αδερφή της παντρεύτηκε το 1713 σε ηλικία 24 ετών τον Λουδοβίκο Ερρίκο του Κοντέ.
Η Λουίζα Αδελαΐδα δεν παντρεύτηκε ποτέ, αν και το 1748, προτάθηκε ένας γάμος με τον Στανίσλαο, πρώην βασιλιά της Πολωνίας.
Μετά το θάνατο της αδερφής της, Μαρίας Άννας το 1720, στη Λουίζα Αδελαΐδα δόθηκε όλη η ιδιοκτησία της Πριγκίπισσας - προς ενόχληση του αδερφού της. Το 1732 η μητέρα της πέθανε έχοντας συμφιλιωθεί με τα παιδιά της - αυτή και τα αδέρφια της είχαν απομακρυνθεί από τη μητέρα τους λόγω της συμπεριφοράς του πατέρα τους, αν και η Λουίζα Αδελαΐδα, ως μικρότερη, δεν υπέφερε ιδιαίτερα. Ήταν εκείνη τη στιγμή που αγόρασε το Hôtel de Lauzun. Εκείνη την εποχή έγινε γνωστό ως Hôtel de La Roche-sur-Yon και εμφανίζεται με αυτό το όνομα στο χάρτη του 1739 του Παρισιού.
Έχοντας επιβιώσει περισσότερο από όλα τα αδέλφια και τους γονείς της, η Λουίζα Αδελαΐδα πέθανε στο Παρίσι σε ηλικία 54 ετών. Θάφτηκε στο Carmel du faubourg Saint-Jacques, στην πρωτεύουσα. Ο Ρενέ Λουί ντ'Αρζενσόν σημείωσε στα απομνημονεύματά του: «Η Mademoiselle de la Roche-sur-Yon πέθανε χθες το βράδυ από την ευλογιά. Ήταν μια καλή πριγκίπισσα και άφησε πολλά μπάσταρδα».
Παραπομπές
Κατηγορία:Γάλλοι ευγενείς
Φρούριο Τούνγκεν
Το Φρούριο Τούνγκεν είναι στρατιωτική κατασκευή η οποία βρίσκεται στο Λουξεμβούργο, το οποίο βρίσκεται στο πάρκο Dräi Eechelen (ονομασία στα λουξεμβουργιανά, στα γερμανικά Drei Eicheln, στα γαλλικά Trois Glands, απόδοση στα ελληνικά Τρία Βελανίδια). Αποτελεί τμήμα των οχυρώσεων της πόλης του Λουξεμβούργου.
Χτισμένο το 1732 (και έχοντας επεκταθεί το 1836 και ενισχυθεί το 1860), οφείλει την ονομασία του στον βαρώνο Άνταμ Σίγκμουντ φον Τούνγκεν, διοικητή του φρουρίου. Η κατασκευή έχει τα θεμέλιά της στην Redoute du parc (ελληνικά: οχύρωση του πάρκου), η οποία κατασκευάστηκε πενήντα χρόνια νωρίτερα από τον Βωμπάν. Το φρούριο καταστράφηκε στη διάρκεια της χρονικής περιόδου 1870-1874. Δεν απομένουν από αυτό παρά μόνο τρεις πύργοι, γνωστοί ως "τα τρία βελανίδια", καθώς και τα θεμέλια του φρουρίου, τα οποία ήρθαν στο φως στη διάρκεια της δεκαετίας του 1990. Στον χώρο του βρίσκονται εγκατεστημένα δύο μουσεία: το Μουσείο Σύγχρονης Τέχνης του Μέγα Δούκα Ιωάννη (Mudam), το οποίο έχει σχεδιαστεί από τον αρχιτέκτονα Γιέο Μινγκ Πέι και εγκαινιαστεί στις 1 Ιουλίου 2006 και το Μουσείο του Φρουρίου, το οποίο βρίσκεται ακόμη υπό κατασκευή.
Εξωτερικοί Σύνδεσμοι
Κατηγορία:Κάστρα στο Λουξεμβούργο
Τυρβώδης ροή
thumb|right|Προσομοίωση τυρβώδους ροής κατάντη κυλινδρικού εμποδίου
Στη μηχανική ρευστών τυρβώδης ροή, ή στροβιλώδης ροή ονομάζεται το συγκεκριμένο είδος ροής των ρευστών που χαρακτηρίζεται από χαώδεις ή τυχαίες μεταβολές του πεδίου ροής αυτών. Δηλαδή οι μεταβλητές του πεδίου ροής ενός ρευστού, πίεση και ταχύτητα, μεταβάλλονται απότομα και τυχαία για κάθε σημείο του χώρου που καταλαμβάνει το πεδίο ροής και κατά τη χρονική εξέλιξη του φαινομένου.
Έχει παρατηρηθεί εμπειρικά ότι, για παράδειγμα σε ροή ρευστού μέσα σε κυλινδρικό αγωγό η ροή είναι γραμμική και ομαλή για αριθμούς Reynolds κάτω από περίπου 4000, ενώ για μεγαλύτερους αριθμούς Reynolds η ροή μετατρέπεται σε τυρβώδη.
Το φαινόμενο έχει πολύ μεγάλη πρακτική και τεχνολογική σημασία, για παράδειγμα οι ιδιότητες μεταφοράς θερμότητας αλλάζουν δραστικά κατά τη μετάβαση από γραμμική σε τυρβώδη ροή. Τούτο επιδρά για παράδειγμα στο σχεδιασμό βιομηχανικών συστημάτων μεταφοράς θερμότητας όπως οι εναλλάκτες θερμότητας στη χημική βιομηχανία.Στην καθημερινοτητα ομως η τυρβωδης ροη δεν ειναι προφανης και για αυτον τον λογο επιλεγουμε να θεωρουμε τα ρευστα μας ως ιδανικα ρευστα η αλλιως η ροη να ειναι στρωτη.
Κατηγορία:Μηχανική ρευστών Κατηγορία:Φαινόμενα μεταφοράς
Nothing At All
Στίχοι και σύνθεση
Οι στίχοι του "Nothing At All" αναφέρονται στην υπερθέρμανση του πλανήτη. Το συγκρότημα συνέλαβε την ιδέα του τραγουδιού κατά τις πρόβες τους στη Γερμανία, πριν τις ηχογραφήσεις για το δίσκο, ενώ ο τραγουδιστής Ίαν Γκίλαν έγραψε τους στίχους στο Νάσβιλ. Η μητέρα-Φύση αναφέρεται σαν μία γηραιά κυρία και στόχος του κομματιού είναι να καταδείξει την αδιαφορία με την οποία αντιμετωπίζει μεγάλη μερίδα του παγκόσμιου πληθυσμού την καταστροφή του φυσικού περιβάλλοντος.
Το βίντεο του κομματιού δείχνει έναν αστροναύτη σε μία αναγνωριστική αποστολή στη Γη.